Komolyabb junior karrierjét az AMHL-es St. Alberts Sabresben kezdte 1982–1983-ban. 61 mérkőzésen 259 pontot szerzett. Ezután egy mérkőzést játszott az AJHL-es St. Alberts Saintsban majd felkerült a WHL-es Kamloops Jr. Oilersben. 1984–1987 között a WHL-es Kamloops Blazersben játszott. Az utolsó szezonjában 63 mérkőzésen 212 pontot szerzett ami máig WHL-es rekord. Az 1986-os NHL-drafton a Pittsburgh Penguins választotta ki a negyedik kör 67. helyén. 1987–1991 között a Penguins játékosa volt. Legjobb idényében 115 pontot szerzett. Az 1990–1991-es szezon közben átkerült a Hartford Whalersbe. Itt mindösszesen 86 mérkőzést játszott mert az 1991–1992-es szezon közben átkerült a Chicago Blackhawksba. A következő szezonban 19 mérkőzést játszott az IHL-es Indianapolis Iceban majd felkerült a Blackhawksba. 1993–1994-ben az IHL-es Kalamazoo Wingsben játszott és 79 mérkőzésen 155 pontot szerzett majd egyetlenegy mérkőzést játszott a Dallas Starsban. A következő idényben az IHL-es Phoenix Roadrunnersben játszott és 69 mérkőzésen 107 pontot szerzett majd játszott két mérkőzésen a Los Angeles Kingsben. 1995–1997 között az IHL-es Chicago Wolvesban szerepelt és legjobb idényében 143 pontot szerzett. 1997–2000 között ismét a Penguinsban játszott. 2000–2003 között az IHL-es majd később AHL-be átkerülő Chicago Wolvesban játszott végül 2003-ban vonult vissza.